Subject: Kutse huvigruppidele tagasiside andmiseks EL digivaldkonna lihtsustamispaketi kohta
From: "Roman Rubinov" <[email-masked]>
To: "Justiits- ja Digiministeerium" <[email-masked]>
Date: Fri, 19 Dec 2025 22:01:13 +0200

Tere

Justiits- ja Digiministeerium on edastanud meile tutvumiseks Euroopa
Komisjoni avaldatud digivaldkonna lihtsustamispaketi. Oleme esitatud
materjalidega tutvunud ning esitame alljärgnevalt oma seisukoha ja
tähelepanekud eelnõudes kavandatud eesmärkide ja lahenduste kohta. PTA
toetab eelnõudes toodud üldisi eesmärke ning pakutud lahendusi, mis on
suunatud Euroopa Liidu digivaldkonna õigusraamistiku lihtsustamisele,
selguse suurendamisele ja halduskoormuse vähendamisele.

Seoses eelnõus kavandatava isikuandmete mõiste kitsendamisega tekivad
põhjendatud õiguslikud küsimused. Euroopa Liidu Kohtu senise praktika
kohaselt on isikuandmete mõistet tõlgendatud järjepidevalt laialt,
hõlmates muu hulgas ka pseudonüümitud andmeid ning andmeid, mis
võimaldavad isiku kaudset tuvastamist, eelkõige juhul, kui selline
tuvastamine on mõistlikult tõenäoline.

Isikuandmete mõiste kitsendamine võib tekitada olukorra, kus andmeid, mis
tegelikkuses võimaldavad isiku tuvastamist — eriti erinevate andmekogumite
ühendamisel või tehisintellekti kasutamisel — ei käsitata enam formaalselt
isikuandmetena. Selline lähenemine võib kaasa tuua olukorra, kus
andmekaitse tase sõltub mitte tegelikust riskist andmesubjekti õigustele
ja vabadustele, vaid andmete formaalsest kvalifitseerimisest. Sellest
tulenevalt on oluline, et võimaliku kitsendamise ulatus ja kriteeriumid
oleksid selgelt määratletud ning kooskõlas Euroopa Liidu Kohtu
väljakujunenud tõlgendustega, vältimaks isikuandmete kaitse tegeliku
taseme põhjendamatut nõrgenemist.

Muus osas kommentaare ei ole.

Lugupidamisega

Roman Rubinov

jurist

Õigusosakond

Põllumajandus- ja Toiduamet

TÄHELEPANU *** See e-kiri (kaasa arvatud manused) on mõeldud ainult
e-kirja adressaatidele ning võib sisaldada ametialaseks kasutamiseks
ettenähtud teavet. Teavet ei tohi ilma saatja selgelt väljendatud loata
edasi saata ega mistahes viisil kõrvalistele isikutele avaldada. Juhul,
kui Te olete saanud käesoleva e-kirja eksituse tõttu, palun teavitage
sellest kohe saatjat ning kustutage e-kiri oma arvutist.
ATTENTION *** This e-mail and its attachments may contain official
information. If you are not the intended recipient, please notify the
sender immediately, delete this e-mail and destroy any copies. Any
dissemination or use of this information by a person other than the
intended recipient is unauthorized and may be unlawful.